Iddah When There Is No Possibility Of Getting Pregnant
Mujhy confirm nai hy lakin logically khtm ho jana chahiye ye law Ku k 50 60 sal ki orat k pregnant hony k chances near 0% hoty hain Mery khiyal my apko ye sawal directly puch lyna chahiye Kl(Sunday ko)Q/A ka session hy aj hi apply kr lain Wsy agr orat ka recently menopausal phase start huwa hy to tb b chances boht km hoty hain lakin rare cases my ho skti hain Pregnancy To tb apply ho skty hain ye law Lakin agr boht ziyada aged orat hain phir koi logic nai hy is law ki
I think irfanbhai kuch comment dege insa allah
اگر حمل کا امکان ہی نہ ہو تو عدت نہیں ہوگی۔ اس پر میرا یہ مضمون دیکھیے: عدت کی حقیقت قرآن مجید میں عدت کے احکام بیان ہوئے ہیں۔ اُن کے مطابق مدخولہ مطلقہ کی عدت تین حیض ہے۔ جس عورت کو حیض نہیں آتا، اُس کی عدت تین ماہ ہے۔ اگر مطلقہ مدخولہ نہ ہو تو اُس پر عدت لاگو نہیں ہوتی۔ وضعِ حمل کے بعد بھی عدت کی پابندی نہیں ہے۔ عدت ساقط ہونے کی اِن دو صورتوں سے یہ حقیقت نمایاں ہوتی ہے کہ عدت کا اصل تعلق امکانِ حمل سے ہے۔ جہاں یہ امکان موجود نہیں، وہاں عدت کی پابندی عائد نہیں ہوتی۔ یہی وجہ ہے کہ حیض بند ہونے کی عمر میں تین ماہ کی عدت تب لاگو کی گئی ہے جب شک ہو کہ حمل ٹھہر سکتا ہے۔ سورہ طلاق کی آیت 4 میں “ان ارتبتم” کے الفاظ اسی حقیقت کو بیان کرتے ہیں۔ اس سے بھی یہ مفہوم ہوتا ہے کہ یہ شک نہ ہو تو آئسہ پر بھی عدت لاگو نہ ہوگی۔ چنانچہ خاوند سے علیحدہ رہنے والی خواتین پر بھی عدت کی پابندی عائد نہیں ہوتی۔ طبّی رپورٹ کے ذریعے سے اگر قطعی طور پر معلوم ہو جائے کہ عورت حاملہ نہیں ہے تو اس پر عدت کی پابندی عائد نہیں ہوتی۔ مطلقہ اور بیوہ کی عدت میں فرق پایا جاتا ہے۔ اِس فرق کی معقول وجہ موجود ہے۔ مطلقہ کو عدت کی رعایت کے ساتھ طلاق دینا ممکن ہے، بلکہ اِس کی تاکید کی گئی ہے۔ چنانچہ عورت کو اُس طہر میں طلاق دینی چاہیے جس میں مباشرت نہ کی گئی ہو، تاکہ طلاق کے بعد حیض آئے تو تین حیض کا حساب رکھا جا سکے۔ طہر میں بغیر مباشرت کے طلاق دینے کا مقصد یہ ہے کہ عورت حمل کے ساتھ رخصت نہ ہو۔ تاہم، امکان ہو سکتا ہے کہ اُس طہر سے پہلے طہر میں حمل ٹھہر گیا ہو۔ حمل ٹھہرنے کے باوجود بھی بعض عورتوں کو خون آتا ہے۔ اِس لیے اگلے تین حیض یا تین ماہ تک انتظار کرنے کا حکم دیا گیا، تاکہ حمل کی صورتِ حال واضح ہو جائے۔ اِس صورت میں حمل کو مجموعی طور پر چار ماہ اور کچھ دن کا عرصہ میسر آ جاتا ہے، جس میں وہ قطعی طور پر ظاہر ہو جاتا ہے۔ شوہر کی وفات کی صورت میں اُس کی بیوہ کی عدت میں اُس طرح رعایت رکھنا ممکن نہ تھا جس طرح مطلقہ کے معاملے میں ممکن ہے، اِس لیے اُس کی عدت چار ماہ اور دس دن مقرر کر دی گئی۔ اِس طرح مطلقہ اور بیوہ کی بظاہر مختلف عدتیں درحقیقت ایک ہی اصول پر مبنی ہیں، یعنی حمل کا امکان واضح ہو جانے کے لیے چار ماہ اور کچھ زائد دن فراہم کرنا۔ مطلقہ کی عدت کے دوران میں مرد کو رجوع کا اختیار عدت کا لازمی جزو نہیں، بلکہ اُس کا ایک ضمنی فائدہ ہے۔ یہی وجہ ہے کہ مطلقہ غیر مدخولہ اور وضعِ حمل کی صورتوں میں رجوع کی یہ سہولت نہیں دی گئی۔ بیوہ کے لیے سوگ منانا بھی عدت کے لوازم میں شامل نہیں۔ شوہر کی وفات کے اگلے ہی دن وضع حمل ہو جائے تو اُس کی عدت ساقط ہو جاتی ہے۔